**Гуьмсан муниципальни к1оштан**

**«Джалкхера №2 йолу йуккъера ишкол»**

**Нохчийн меттан белхан программа**

**10-11-г1ий классаш**

**К1ирнах: 1 сахьт**

**Дешаран т1ег1а: йуккъера йукъара дешар**

**Х1оттийнарг: Вашаева А.Ш, нохчийн меттан, хьехархо.**

**2024 – 2025дешаран шо**

**Нохчийн меттан 10, 11-чуй классашна лерина программа**

**Кхеторан кехат**

Нохчийн меттан йуккъерчу йукъардешаран ишколана лерина программа хIоттийна:

* Федеральни пачхьалкхан дешаран стандартан, коьртачу дешаран программин буха т1ехь;
* М.Р. Овхадовн, Р.А. Абдулкадырован нохчийн меттан герггарчу хьесапехь йолчу программин буха т1ехь;
* Джалкхерчу №2 йолчу йуккъерчу ишколан дешаран хьесапан буха т1ехь;
* Джалкхерчу №2 йолчу йуккъерчу ишколан коьрта дешаран программин буха т1ехь.

Программа – иза белхан программа хIотторан бух бу: цо билгалдо инвариантни (тIедоьжна декхар долу) дешаран дакъа а, шел тIаьхьа шен лаамехь дешаран чулацамах вариативни дерг харжа таро луш долу дакъа а.

йуккъерчу йукъардешаран ишколана лерина герггарчу хьесапехь йолу программа шен чулацаман башхаллашца къаьсташ ю, цкъа**-**делахь, йуккъерчу йукъардешаран къепен (системин) предметийн чулацамца, шолгIа-делахь, Iамочеран психологически а, хенийн а башхаллашца.

Программехь тидаме эцна дешаран гIуллакх мотт талларна тIехьажийна хилла ца Iаш, къамелан оьздангалла кхиорна а, дахарехь оьшур долу кху кепара хаарш кхиорна а тIехьажо дезаш хилар: тайп-тайпанчу ешаран кепех пайдаэцар, тексташ хаамийн кепара юхахийцар, тIекаре яран гIиллакхца а, литературни норманашца а йогIуш йолу хаамаш лахаран тайп-тайпана кепаш а, хаамаш а, къамелдаран хьоле хьаьжжина, бовзийтар.

Программа кхаа декъах лаьтта:

«Дешаран предмет карайерзорехь кхочушдан лору жам1аш». Кхузахь довзийтина, хIун меттиг дIалоцу нохчийн матто йуккъерчу йукъардешаран Iалашонашка кхачош; нохчийн мотт Iаморан Iалашонаш а, жамIаш а билгалдаьхна масех тIегIанехь – личностни, метапредметни, предметни.

«Дешаран курсан чулацам». Дакъошка бекъна, Iамо билгалбина чулацам къастийна кхузахь.

«Дешаран-тематикин хьесап». Дешаран курсан теманаш, хIора тема Iаморна лерина сахьташ къастийна.

Дешаран-методически комплект (УМК)

I. Йуккъерчу йукъардешаран ишколашна лерина нохчийн меттан lаматаш:

1. Джамалханов З.Д., Овхадов М.А., Абдулкадырова Р.А. 10, 11-чуй классашна.

II. Нохчийн меттан lаматашна методически хьехамаш.

III. Диктантийн, изложенийн гуларш. Тайп-тайпана тексташ, тесташ.

IV. Дешаран дошамаш.

Дешаран хьесапаца цхьаьнадог1уш, нохчийн мотт 1аморна леринчу сахьтийн барам:

|  |  |  |
| --- | --- | --- |
| Класс | Шарахь | К1иранах |
| 10 | 35 | 1 |
| 11 | 35 | 1 |

**1. Дешаран предмет караерзорехь кхочушдан лору жам1аш**

Йуккъерчу йукъардешаран ишколехь нохчийн меттан курсан чулацам билгалболу дешаран гIуллакхана хьалха лаьттачу Iалашонашца а, метапредметни а, предметни а Iалашонашка кхачорна тIехьажорца а, ткъа иза кхочушдалур ду карадерзийначу хааршца цунна тIекхачоран некъ лахарца. Цо таро лур ю коммуникативни, меттан, культуроведчески компетенци кхиорна.

Йуккъерчу йукъардешаран ишколехь нохчийн мотт Iаморан Iалашонаш:

– къоман культурин хиламе санна, йукъаметтиг а латтош, нохчийн матте ларам кхиор; нохчийн мотт Iер-дахаран тайп-тайпанчу декъехь хаарш карадерзоран а, юкъараллехь тIеэцна лелочу гIиллакх-оьздангаллин гурашкахь сацавала Iаморан а коьрта гIирс хилла дIахIотта безаш хиларх кхетар; нохчийн меттан исбаьхьаллин мехаллех кхетар;

– Iер-дахарехь а, дешаран декъехь а тIекаре яран гIирс санна, нохчийн мотт караберзор; вовшех кхеташ мотт бийца кийча хиларан хьуьнар а, шен къамел кхачаме дало дезаран хьашто а кхиор; дешаран йукъара коьрта хаарш а, дешаран декъан массо тайпана гIуллакхдаран шардарш а карадерзор;

– вовшашца тIекаре ян а, вовшех кхеташ хила а кийча а болуш, тайп-тайпанчу хьелашкахь литературни норманаш ларъеш, къамелан тайп-тайпанчу кепех пайдаэца хаар карадерзор;

– нохчийн матто кхочушдечу гIуллакхах а, цуьнан дIахIоттамах а, литературни норманех а долу хаарш карадерзор; нохчийн меттан шех жигара пайдаоьцу а, тIаьхьало йолу а дешнийн барам совбаккхар; къамелехь пайдаоьцучу грамматически гIирсийн барам шорбар; офографически а, пунктуационни а нийсайаздар шардар; нохчийн меттан лексикех, фразеологих оьздачу хотIехь пайдаэца хаар кхиор; шен къамел лаккхарчу тIегIане кхачо болу лаам кхиор.

Йуккъера йукъардешаран ишкол чекхъяьккхинчу дешархочуьнгахь нохчийн маттехула хила деза **личностни жамIаш:**

– нохчийн къоман культурин коьртачу мехаллех санна, нохчийн маттах кхетам хилар, дешар тIехь а, кхетаман, кхоллараллин хьуьнарш, дешархочун гIиллакх-оьздангаллица йоьзна амалш кхиорехь а цо дIалоцучу меттигах кхеташ хилар;

– нохчийн мотт эстетически мехалла санна тIеэцар; цунах дозалла дар, цуьнан ларам бар; къоман культурин хилам и хиларе терра, нохчийн меттан башхалла а, цIеналла а ларйан йезар; мотт бийцар шардаре а, говза, шера бийцаре а кхачар;

– къамел дечу хенахь шен ойланаш а, синхаамаш а паргIат бовзийта а, дешнийн барам а, караберзийна грамматически гIирсаш а тоъал хилар; ша дечу къамелан тидамбеш, ша-шена мах хадо хааран хьуьнар хилар;

– нохчийн мотт уьйран, йукъаметтигаллин гIирс а, пачхьалкхан мотт а хиларх кхетар; нохчийн мотт дешаран, къинхьегаман, говзаллин гIуллакхдарехь а, ша вовзийтарехь а, йукъараллехь ша дIалоцу йолу меттиг билгалйарехь а оьшуш хиларх кхетар;

– вовшашца а, кхечу къаьмнийн векалшца а йукъаметтигаш дIакхехьарехь нохчийн маттах пайдаэца кийча хилар; къаьмнийн культурийн йукъаметтигаш дIакхехьарехь къинхетаме а, машаре а хилар;

– шен къоман а, РФ-хь дехачу къаьмнийн а, дуьненайукъара а культура йовзарехь нохчийн мотт мехала гIирс хиларх кхетар.

Йуккъера йукъардешаран ишкол чекхъяьккхинчу дешархочо нохчийн маттехула карадерзо деза **метапредметни жамIаш:**

1. къамелдаран массо а тайпа карадирзина хилар:

– барта а, йозанан а хаам цхьанатайпана тIеэца безаш хиларх кхетар;

– йешаран тайп-тайпана кепаш карайирзина хила йезар;

– тайп-тайпанчу хьостанашкара хаамаш схьалаха хааран хьуьнар хилар, ШХГI, дешарна лерина компакт-дискаш, Интернетан гIирсаш йукъа а лоцуш;

– билггалчу темина коьчал схьалаха а, цхьана кепе яло а хаар карадерзор; шенна хаам схьалаха а, иза къасто а, цунна анализ йан а хаар; хаамийн технологи а, технически гIирсаш йукъа а лоцуш, йоьшуш я ладугIуш бевзина хаам хийца а, ларбан а, дIабовзийта а хаар;

– хиндолчу дешаран декъан гIуллакхийн (цхьаммо ша а, вукхаьрца цхьаьна а) Iалашо билгалйан а, хьалха-тIаьхьа дийриг билгалдан а, барта а, йозанан а кепехь цхьанатайпана жамIийн мах хадо хааран хьуьнар хилар;

– паргIатчу кепехь барта а, йозанехь а нийса шен ойланаш йовзийта хьуьнар хилар;

– шен нийсархошна хьалха доклад йан йа цхьа хаамбан хаар;

1. – карадирзинчу хаарех, шардарех, карадерзорех дахарехь пайдаэцар;

– билгалбинчу барамехь йацйина (план, йухасхьайийцар, изложени, конспект) ладоьгIна йа ешна текст юха схьайийца хаар;

– оьрсийн мотт Iаморехь нохчийн маттах пайдаэца хаар;

– меттан башхаллех пайдаэца хааар (нохчийн меттан, оьрсийн меттан, кхечу пачхьалкхийн меттанийн, литературин урокашкахь);

3) – тайп-тайпана йукъараллин хьелаш тидаме а оьцуш, къамелдарехь, дийцаре дарехь, дискуссешкахь дакъалаца а, барта а, йозанан а аларш кхолла а хаар.

Йуккъера йукъардешаран школа чекхъяьккхинчу дешархочун нохчийн мотт караберзоран **предметни жамIаш ду:**

1) массо а тайпана къамелдаран кепаш карайирзина хилар (ладогIар, йешар, дийцар йа къамелдар (говорение**)**, йоза), гонахарчу адамашца йолу йукъаметтиг, тайп-тайпанчу хьелашка хьаьжжина, д1акхехьа аьтто бан.

2) личностан кхетаман а, кхоллараллин а хьуьнарш кхиорехь, йоза-дешар карадерзорехь, ша-шен дешар лакхадаккхарехь матто дIалоцучу меттигах кхетар;

3) ненан меттан коммуникативно-эстетически таронех пайдаэцар;

4) ненан маттах долу 1илманан хаарш шордар, системе далор; цуьнан т1ег1анаш а, дакъош а вовшашца дозуш хиларх кхетам; лингвистикин базови кхетамаш, меттан коьрта цхьааллаш, грамматикин категореш караерзор;

5) дешан тайп-тайпанан кепара таллам бар (фонетически, морфемни, дошкхолладаларан, лексически, морфологически), предложени а, дешнийн цхьаьнакхетар а синтаксически къастор: текстана, цуьнан чулацамца а, дIахIоттаман коьртачу билгалонашца, исбаьхьаллин гIирсех пайдаэцарца а боьзна таллам бар;

6) х1оьттинчу хьоле а, къамелан стиле а хьаьжжина, шен ойла а, синхаам а ненан маттахь парг1ат бийца хаар, шен меттан дешнийн хазна (лексика) алсамйаккхар, дечу къамелехь грамматически г1ирсех пайдаэца хаар.

7) нохчийн меттан лексикин, фразеологин коьрта стилистически г1ирсаш а, нохчийн меттан коьрта норманаш (орфоэпически, лексически, грамматически, орфографически, пунктуационни) а, къамелан оьздангаллин норманаш а карайерзор; барта а, йозанан а аларшкахь зеделлачух пайдаэцар; къамелан т1ег1а лакхайаккха г1ертар;

8) меттан оьздангаллех, адамийн юкъарчу мехаллех санна, жоьпалла кхоллар.

**Къамел а, къамелан т1екаре а**

Арахецархо хууш хир ву:

* т1екаре яран тайп-тайпанчу хьелашкахь монологан тайп-тайпанчу кепех пайдаэца (дийцар, суртх1оттор, ойлайар; монологан тайп-тайпана кепаш цхьаьнайалор);
* диалоган тайп-тайпанчу кепех т1екаре йаран хьелашкахь пайдаэца;
* т1екаре йаран тайпаналлин хьелашкахь къамел лелоран барам ларбан;
* къамелан т1екаре йаран процессан коммуникативни бохамех хьалхавала.

Арахецархочуьнан таро хир ю 1ама:

* жимачу докладца ладуг1учарна хьалха къамел дан; проект, реферат нахалахь (публично) йовзийта; нахалахь шена хетарг т1еч1аг1дан (чекхдаккха);
* проблемаш коллективни йийцаре йарехь дакъалаца, шена хетарг т1еч1аг1дан, ша бакъ хиларх тешо;
* коммуникативни декъехула ца нисделлачуьнан коьртачу бахьанех кхета а, царех кхето а.

**Къамелан г1уллакхдар**

***Ладог1ар (аудировани)***

Арахецархо хууш хир ву:

* ладог1аран тайп-тайпана кепех пайдаэца (ладоьг1начу текстах кхоччуш кхеташ, коьртачу чулацамах кхеташ, оьшу хаамаш схьахаржа хууш); ладоьг1начу текстан чулацам хьалха х1оттийначу коммуникативни 1алашонца цхьаьнабог1уш барта схьабийца;
* барта кепехь темех, коммуникативни хьесапах, коьртачу ойланах кхето а, шен ойла цхьана кепе йерзо а, дешаран-1илманан, публицистически, официальни-г1уллакхдаран, исбаьхьаллин аудиотекстийн ойланийн некъ схьабийца а, къасто коьрта а, кхачаман оьшу а информаци, барта кепехь цунах кхето а;
* планан, тезисийн, дешархочун изложенин (ма-йарра, хаьржина, йацйина) кепехь дешаран-1илманан, публицистически, официальни-г1уллакхдаран, исбаьхьаллин аудиотекстийн чулацам схьабийца.

Арахецархочуьнан таро хир ю 1ама:

* публицистически текстан гуш йолчу а, къайлах йолчу а (текстан чулацамехь) хаамех кхета (ШХГ1-хь а цхьаьна), барта кепехь цуьнан анализ йан а, цунах кхето а.

**Ешар**

Арахецархо хууш хир ву:

* ешначу дешаран-1илманан, публицистически (хаамийн а, аналитически а, исбаьхьаллин-публицистически а жанрийн), исбаьхьаллин текстийн чулацамах кхета а, уьш барта кепехь т1екаре йаран хьелашца хьаьжжина а, цул сов дешархочун изложенин (ма-йарра, хаьржина, яцйина) кепехь, планан, тезисийн (барта а, йозанан а) кепехь йухайало а;
* хьалха х1оттийначу коммуникативни хьесапца дог1учу довзийтаран, талламан, хьажаран йешаран некъех дарехь йолчу говзаллех пайдаэца;
* схематически билгалбина хаам йозуш йолчу текстан кепехь;
* дешаран книгах, справочникех, кхечу хаамийн хьостанех, ШХГI а, Интернетан гIирсех а цхьаьна а, болх баран некъех пайдаэца;
* билгалъйаьккхинчу темица коьчал схьакъасто а, цхьаьнатоха а, схьахаьржинчу хааман анализ йан а, хьалха х1оттийначу коммуникативни хьесапца цхьаьнайалош и йовзийта а.

Арахецархочуьнан таро хир ю 1ама:

* йешначу тайп-тайпанчу функциональни-стилан а, жанран а тексташкара гуш а, къайлах а (хьулбина а) болчу хаамах кхета, анализ йан, мах хадо.
* тайп-тайпанчу хьостанашкара оьшу хаам схьаэца, шена хетарг ала.

**Дийцар (говорение)**

Арахецархо хууш хир ву:

* мехалчу социальни-оьздангаллин, г1иллакх-оьздангаллин, 1ер-дахаран, дешаран теманаш (цаьрца цхьаьна лингвистически а, цул сов, шайн чулацамца 1амош йолчу кхечу дешаран предметашца йоьзна йолу а) тайп-тайпанчу коммуникативни аг1онашца 1алашонийн а, т1екаре йаран хьелашца а йог1уш (хаам, дешаран-1илманан т1екаре йаран хьелашца жимо доклад, хиламах 1ер-дахаран маттаца дийцар, истори, къамелехь, къовсамехь дакъалацар) барта монологехь, диалогехь долу аларш (мах хадоран амалца дерш а цхьаьна) кхолла;
* 1алашонаш, цхьаьна кхочушдечу дешаран г1уллакхдаран план, болх дакъошка бекъар дийцаре дан а, нийса кеп йало а;
* билгалъяьккхинчу темица тайп-тайпанчу хьостанашкара коьчал схьаэца, вовшахтоха, анализ йан, т1екаре йаран къастийначу хьелашка хьаьжжина, барта кепехь и йовзийта;
* х1инцалерчу нохчийн литературни меттан коьрта орфоэпически, лексически, грамматически норманаш барта къамелан т1екаре йаран дарехь ларйан; лексикех а, фразеологех а, къамелан оьздангаллин бакъонех а стилистически нийса пайдаэца.

Арахецархочуьнан таро хир ю 1ама:

* барта монологан а, диалоган а тайп-тайпанчу кепехь, жанрехь дешаран-1илманан (1амочу дешаран предметийн коьчал т1ехь), социальни-оьздангаллин а, г1уллакхан т1екаре йаран юкъаметтигашкахь а аларш кхолла;
* докладца ладуг1учарна (аудиторина) хьалха вистхила; нахалахь шен проект, реферат йовзуьйтуш чекхйаккха (защищать);
* дешаран-1илманан т1екаре йаран норманаш а ларйеш, дешаран-1илманан темица йолчу дискуссехь дакъалаца.

**Йоза**

Арахецархо хууш хир ву:

* тайп-тайпанчу коммуникативни аг1онийн 1алашонаш а, т1екаре йаран хьелаш тидаме а оьцуш, йозанан монологически аларш кхолла (социальни-оьздангаллин, г1иллакх-оьздангаллин, 1ер-дахаран, дешаран теманашца дешархочун сочинени, хиламах дийцар, тезисаш, отзыв, расписка, тоьшалла, заявлени);
* дешархочун дийцаран кепехь, йа тезисаш ялорца, йа план х1отторца ладоьг1начу а, йешначу а текстан чулацам (буьззина, боцца, хаьржина) бийца;
* вайзаманан нохчийн литературни меттан йозанан коьрта лексически, грамматически, орфографически а, пунктуационни а бакъонаш практикехь ларйан; стилистически нийса лексикех, фразеологех пайдаэца.

Арахецархочун таро хир ю 1ама:

* рецензеш, рефераташ йазйан;
* аннотацеш, конспекташ, тезисаш х1итто;
* резюме, г1уллакхан кехаташ, д1акхайкхорш х1итто.

**Текст**

Арахецархо 1емар ву:

* планан (цхьалхе, чолхе), тезисийн, схемийн, таблицийн, кхечу кепехь а чулацам балош, текст кечйан;
* йозуш йолу текст кхолларан лехамаш тидаме а оьцуш, тайп-тайпанчу кепийн, стилийн, жанрийн шен тексташ кхолла а, нисйан а.

Арахецархочун таро хир ю 1ама:

* барта а, йозанан а кепехь дешаран-1илманан (аннотаци, рецензи, реферат, тезисаш, конспект, къамелехь дакъалацар, дискуссеш) тексташ кхолла, официальни-г1уллакхан тексташ (резюме, г1уллакхан кехат, д1акхайкхор (объявлени)) кхолла.

**Меттан функциональни башхаллаш**

Арахецархо 1емар ву:

* тайп-тайпанчу жанрийн тексташ вовшах къасто а, царна анализ йан;
* барта а, йозанан а аларш тайп-тайпанчу стилашкахь, жанрашкахь, къамелан тайпанашкахь (отзыв, хаам, 1илманан стилан жанр санна доклад); вистхилар, интервью, публицистически стиль санна репортаж; расписка, тоьшалла, официальни-г1уллакхан стиль санна заявлени; дийцар, къамелдар, къамелдаран жанр санна къовсам; дийцаран амалехь тексташ, рассуждени, описани; тайп-тайпанчу функциональни-маь1нийн къамелан тайпанашца цхьаьнайог1уш кхолла;
* нехан а, шен а къамелан аларш тайп-тайпанчу функциональни аг1онаш коммуникативни лехамашца а, меттан нийсаллица а цхьаьнайог1уш хиларан мах хадо;
* къамелан кхачамбацарш, тексташ нисйан;
* шен накъосташна хьалха вистхила жимачу информационни хаамашца, иштта докладаца а, хаамца а дешаран-1илманан темица йог1уш йолу.

Арахецархочун таро хир ю 1ама:

* тексташ къамелан амалца, 1илманан, публицистически, официально-г1уллакхан, исбаьхьаллин литературан тексташ, шена хетарехь, лексически, морфологически, синтаксически г1ирсийн башхаллех пайда а оьцуш, анализ йан а, къасто а;
* тайп-тайпанчу функциональни стилийн, жанрийн (аннотаци, рецензи, реферат, тезисаш, конспект дешаран-1илманан стилан жанр санна) тексташ кхолла; дешаран-1илманан темина йолчу дискуссешкахь дакъалаца; резюме, г1уллакхан кехат, объявлени официально-г1уллакхан стилехь х1отто; вистхилар, информационни хаам, сочинени-ойлайар публицистически стилехь кечдан; къамелехь, 1ер-дахаран т1екаренан къовсамашкахь, къамел лелоран бакъонаш ларйеш, дакъалаца; 1ер-дахаран дийцарш, истореш кхолла, доттаг1аллин кехаташ йаздан, маттаца боцу лехамаш тидаме а оьцуш, меттан г1ирсех пайда а оьцуш;
* нахалахь дечу къамелан кепехь болчу хьежаман композици, аргументаци, меттан куц, кхиамаш х1иттийначу коммуникативни хьесапийн анализ йан;
* шен накъосташна хьалха жимачу протокольно-этикетан, самукъадаккхаран, кхеторан къамел деш вистхилар.

**Маттах долу юкъара хаарш**

Арахецархо 1емар ву:

* коьртачу юкъараллин функцешца нохчийн мотт къасто;
* литературни меттан а, диалектана а йукъара башхаллаш къасто, 1ер-дахаран мотт, меттан корматаллин тайпанаш, жаргон а, церан башхаллаш къастон;
* меттан коьрта суртх1отторан г1ирсех пайдаэцарца мах хадо.

Арахецархочун таро хир ю 1ама:

* Мотт кхиорехь гоьбевллачу лингвистийн йукъадиллинарг къасто.

**Фонетика а, орфоэпи а. Графика**

Арахецархо 1емар ву:

* дешан фонетически анализ йан;
* литературни меттан коьрта орфоэпически бакъонаш ларйан;
* дошамашна а, справочникашна а т1ера оьшу хаам схьаэца; тайп-тайпанчу г1уллакхдарехь цунах пайдаэца.

Арахецархочун таро хир ю 1ама:

* фонетикан коьрта исбаьхьаллин г1ирсаш бовза;
* прозаически а, поэтически а тексташ къастош йеша.

**Морфемика а, дешан кхолладалар а.**

Арахецархо 1емар ву:

* дешан анализ йарца маь1нийн, грамматически, дошкхолладаларан буха т1ехь дешнаш морфемашка декъа;
* дошкхолладаларан 1амийна некъаш къасто;
* морфемикех, дошкхолладаларх долчу хаарех, говзаллех нийсаяздаран дарехь, дешнийн грамматически, лексически анализ д1айахьарехь пайдаэца.

Арахецархочун таро хир ю 1ама:

* дошкхолладаларан з1енаш а, дошкхолладаларан баннаш а къасто;
* дошкхолладаларехь а, исбаьхьаллин а къамелехь коьрта исбаьхьаллин г1ирсаш бовза а, церан мах хадо а;
* морфемни а, дошкхолладаларан а, этимологически а, мультимедийни а дошамашна а, справочникашна а т1ера цхьаьна оьшу хаам схьаэца.

**Лексиологи а, фразеологи а.**

Арахецархо 1емар ву:

* дешан лексически анализ кхочушйан;
* тематически тобанашца дешнаш вовшахтоха;
* дешнашна антонимаш, синонимаш йало;
* фразеологически карчамаш бовза;
* барта а, йозанан а аларшкахь лексически барамаш (норманаш) ларбан;
* дешан т1едеанчу маь1нийн буха т1ехь кхоллайелчу тропан коьрта тайпанаш (метафора, эпитет, олицетворени) йовза;
* тайп-тайпанчу лексически дошамех (маь1нийн (толковый), синонимийн, антонимийн, фразеологизмийн, и. д.кх.) пайдаэца а, тайп-тайпанчу г1уллакхдарехь цу т1ера схьаэцначу хаамех пайдаэца а.

Арахецархочун таро хир ю 1ама:

* дешан лексически а, грамматически а маь1нийн башхаллийн аргументаш йало;
* тайп-тайпана омонимаш йовза;
* публицистически а, исбаьхьаллин а къамелехь лексикин а, фразеологин а коьрта исбаьхьаллин г1ирсаш бовза а, церан мах хадо а; лексически г1ирсаш 1илманан а, официально-г1уллакхан а тексташкахь къамелан стилийн башхаллех пайдаэцарх кхето;
* тайп-тайпанчу лексически дошамех (маь1нийн (толковый), синонимийн, антонимийн, фразеологизмийн, и. д.кх.), справочникех, мультимедийничарех а цхьаьна пайдаэца а, тайп-тайпанчу г1уллакхдарехь цу т1ера схьаэцначу хаамех пайдаэца а.

**Морфологи**

Арахецархо 1емар ву:

* лааме коьрта къамелан дакъош а, церан кепаш а, г1уллакхан къамелан дакъош довза;
* дашна, къамелан дакъа санна, таллам бан;
* морфологически хаарех а, говзаллех а нийсайаздарехь а, талламбаран (анализ йаран) тайп-тайпанчу кепашкахь а пайдаэца.

Арахецархочун таро хир ю 1ама:

* морфологин синонимически г1ирсашна таллам бан (анализ йан);
* грамматически омонимаш къасто.

**Синтаксис**

Арахецархо 1емар ву:

* синтаксисан коьрта единицаш (дешнийн цхьаьнакхетар, предложени), церан кепаш йовза;
* шен барта а, йозанан а къамелехь тайп-тайпанчу синонимически синтаксически конструкцех а, синтаксически хаарех а, говзаллех а пайдаэца.

Арахецархочун таро хир ю 1ама:

* синтаксисан синонимически г1ирсийн анализ йан;
* синтаксисан публицистически а, исбаьхьаллин а къамелан исбаьхьаллин г1ирсаш бовза а, церан мах хадо а; тексташкахь синтаксически конструкцеш 1илманан а, официально-г1уллакхан къамелан стилийн башхаллаш юкъайалор кхето;
* исбаьхьаллин лехаман хьежамехь синтаксически конструкцийн башхаллаш юкъайалош, къамелан функционально-стилистически анализ йан.

**Нийсаяздар: орфографи а, пунктуаци а.**

Арахецархо 1емар ву:

* йоза д1адахьарехь (курсан чулацаман барамехь) орфографически а, пунктуационни а барамаш ларбан;
* барта кепехь (ойлайар-рассуждени), йозанан кепехь (графически хьаьркийн г1оьнца) къастийна йаздар кхето;
* орфографически а, пунктуационни а г1алаташ каро а, нисдан а;
* орфографически дошамашна а, справочникашна а т1ера оьшу хаам схьаэца, йоза д1адахьарехь цунах пайдаэца.

Арахецархочун таро хир ю 1ама:

* къамелан маь1нийн аг1онаш йовзийтарехь орфографин а, пунктуацин а меттиг гайта;
* нийсайаздаран мультимедийни орфографически дошамашна а, справочникашна а т1ера оьшу хаам схьаэца; йозанехь оцу хаамех пайдаэца.

**Мотт а, оьздангалла а.**

Арахецархо 1емар ву:

* исбаьхьаллин литературехь а, исторически тексташкахь а, халкъан барта кхоллараллин говзаршкахь а къоман-оьздангаллин декъан маь1ница меттан цхьааллаш билгалйаха;
* мотт хааро шен мехкан истори а, оьздангалла а йовзаро деш хилар гойтуш долу масалш дало;
* 1ер-дахарехь а, дешаран г1уллакхдарехь а нохчийн къамелдаран оьздангаллин бакъонех нийса пайдаэца.

Арахецархочун таро хир ю 1ама:

* къастийначу масалш т1ехь меттан, оьздангаллин, халкъан историн мотт лелорхойн йукъаметтиг къасто;
* нохчийн къамелан оьздангалла Россин а, дуьненан цхьадолчу къаьмнийн а къамелан оьздангаллица йуста а, анализ йан а.

1. **Дешаран курсан чулацам**

Нохчийн мотт Iаморан декъехула программин чулацаман коьрта башхаллаш билгалйина коммуникативни, меттан, лингвистически, культуроведчески кхиарехь

хаарш, шардарш карадерзорца доьзна. Программин дIахIоттаман бухе диллинарг чулацаман кхо дакъа ду:

I. Коммуникативни хаарш карадерзо аьтто беш болу чулацам;

II. Меттан а, лингвистически а хаарш карадерзо аьтто беш болу чулацам;

III. Культуроведчески хаарш карадерзо аьтто беш болу чулацам.

**I. Коммуникативни декъехула** долчу хаарша шайна чулоцу массо а кепара къамелдаран а, барта а йозанан къамелан культуран баххаш карадирзина хилар; тайп-тайпанчу дахаран хьелашкахь а, шен нийсархошца вовшех кхеташ, психологически башхаллаш, зеделларг, дуьйцучуьнга шовкъ хилар а тидаме а оьцуш, тайп-тайпанчу муьрашкахь тIекаре ян а, къамел дан кийча а, хьуьнаре а хилар.

**II. Меттан а, лингвистическиа** декъехула долчу хаарша шайна чулоцу юкъараллин хиламехь маьIне долу хIума санна маттаца доьзна хаарш карадерзор; цуьнан дIахIоттам а, кхиар а, цо ден гIуллакх а дика девзаш хилар; нохчийн литературни мотт а, оьшуш болу дешнийн барам а, къамелан грамматически дIахIоттам а карабирзина хилар; меттан хиламаш а, бакъдерш а мах хадо хаарца талла хааран хьуьнар карадерзор; тайп-тайпанчу лингвистически словарех пайдаэца хаар.

**III. Культуроведчески** декъехула долчу хаарша шайна чулоцу къоман культурин кеп санна мотт тIелаца безарх а, халкъан истори а, мотт а вовшех бозабелла а, нохчийн мотт къоман-культуран башхалла хиларх а кхетар; гIиллакхехь, норманаш ларйеш, нохчийн маттахь къамелдан а, кхечу къаьмнийн векалшца оьзда йукъаметтигаш лело а хаар.

I-ра чулацаман дакъа лаьтта хIокху дакъойх: «Къамел», «Къамел дарехула долу гIуллакх».

II-гIа чулацаман дакъа лаьтта хIокху дакъойх: «Нохчийн маттах болу йукъара хаамаш», «Фонетика. Графика. Орфоэпи», «Дешан хIоттам а, дошкхолладалар а», «Лексика а, фразеологи а», «Морфологи», «Синтаксис», «Орфографи а, пунктуаци а».

III-гIа чулацаман дакъа хIокху декъаца билгалдина «Мотт а, культура а».

Дакъойн чулацам ша-ша къаьстина бовзуьйту, амма къамел кхиор доьзна ду хIора дакъа Iаморца а, цхьана кепе йалийначу меттан курсан хIор темица а. ХIор дакъа шина блоках лаьтташ ду: хьалхара (терахь 1) теманаш а, царах болу теоретически хаамаш бовзуьйту, шолгIа (терахь 2) хьалхарчу пунктехь цIерш йаьхна теманаш карайерзоран хьокъехь кхочушден дешаран коьрта гIуллакхаш довзуьйту.

**I. Коммуникативни хаарш кхиорехь кхачо йен чулацам**

**1-ра дакъа. Къамел а, къамелаца йен тIекаре а**

1. Мотт а, къамел а. Монологически а, диалогически а, барта а, йозанан а къамел. Монолог. Диалог. Къамелаца йен тIекаре. Къамелан хьал а, цуьнан дакъош а. Йукъара а, книгийн а мотт. Йукъара меттан коьрта башхаллаш а, жанраш а. Къамелан стилаш: Iилманан, леррина-гIуллакхан, публицистически. Iилманан, публицистически, леррина-гIуллакхан стилийн коьрта жанраш. Исбаьхьаллин литературан мотт.

2. Барта а, йозанан а, йукъара а, книгийн, монологически, диалогически къамелан коьртачу башхаллех кхеташ хилар а, уьш вовшех къасто хууш а хилар. Монологан а, диалоган тайп-тайпана кепаш карайерзор. Долчу хьоле а, тIекаре йаран Iалашонашка а хьаьжжина, меттан гIирсех пайдаэцар. ТIекаре йар дукхахьолахь нислуш долчу хьелашкахь къамелан норманех нийса пайдаэцар карадерзор. Стилийн, жанрийн башхаллаш тидаме а оьцуш, тексташ вовшашца йустар а, царна таллам бар. Тайп-тайпанчу стилашкахь, жанрашкахь ша барта а, йозанан а, аларш кхоллар.

**2-гIа дакъа. Къамелан оьздангалла**

1. Литературни меттан норманех болу кхетам. Меттан норма а, цуьнан декхарш а. Нохчийн литературни меттан коьрта норманаш: орфоэпически, лексически, грамматически, стилистически, нийсайаздаран. Норманийн кепаш. Нохчийн меттан словараш.

2. Нохчийн литературни меттан коьрта норманаш карайерзор а, шен къамелехь уьш ларйар а. Литературни маттах лаьцна болу хаамаш схьалохуш дошамех пайдаэцар.

**3-гIа дакъа. Къамелдар**

Къамелдаран тайпанаш: ладогIар, йешар, вистхилар, йоза.

ЛадогIар, йуккъерчу барамехь лергана хозуьйтучу текстах цхьанакепара кхетар. Ша ладоьгIна йолу текст шорйинчу йа йацйинчу барамехь кхечуьнга дIакхачор. ШГIХ маттах кхеташ хилар.

Йешар: талларан, йовзаран, лахаран хьесапехь. Йешаран тайп-тайпана кепаш а, дешаран книгица йа кхиболчу хаамийн хьостанашца болх бар а карадерзор.

Вистхилар. ТIекаре йаран хьоле а, меттиге а, Iалашонашка а хьаьжжина, барта монологически а, мехала социокультурни а, гIиллакх-оьздангаллин а, динан а дешаран теманашна аларш кхоллар. ХатI (стиль) а, жанр а тидаме а оьцуш, монолог-суртхIотторан, монолог-дийцаран, монолог-ойлаяран кепара шен аларш кхоллар.

Йоза. ЛадоьгIна йа ешна текст йозане йерзор (ма-йарра, йацйина, хаьржина). Тайп-тайпанчу жанрийн, хотIийн (стилан) йозанан тексташ кхоллар. ГIуллакхан кехаташ хIиттор (дIахьедар (заявление), хаам бар (объявление), тоьшалла (доверенность), резюме).

**II.Маттах долу хаарш кхиорехь кхачо ен чулацам**

**1-ра дакъа. Нохчийн маттах болу юкъара хаамаш**

1. Нохчийн мотт – Нохчийн Республикин пачхьалкхан мотт. Нохчийн мотт – нохчийн къоман мотт. Мотт – адамийн уьйран а, кхиаран а, къийсаман а гIирс.

2. Меттан мехаллех а, юкъараллин дахарехь цо дIалоцучу меттигах а кхеташ хилар.

**2-гIа дакъа. Фонетика. Графика. Орфоэпи**

1. Фонетика а, графика а, орфоэпи а лингвистикин дакъош санна. Аз – меттан уггар а жима дакъа. Озан а, элпан а йаздар. ХIинцалера нохчийн абат. Фонетически транскрипцин цхьайолу кепаш (элементаш). Мукъа а, мукъаза а аьзнаш. Къамелдарехь аьзнийн хийцадалар. Нохчийн меттан шатайпана аьзнаш. Деха а, доца а мукъа аьзнаш. Дифтонгаш ие, уо, оьв. Нохчийн меттан интонаци, интонационни конструкцийн коьрта тайпанаш. Орфоэпин коьрта норманаш.

2. Деха а, доца а, мукъа а, мукъаза а, зевне а, къора а аьзнаш къестор. Дешан озан а, элпан а хIоттам дуьхь-дуьхьал хIоттор. Дешан озан-элпан анализ йар. Дешнаш дакъошка декъар. Дош цхьана могIанера вукху могIане сехьадаккхаран хаарш карадерзор. Нохчийн меттан интонаци а, орфоэпически норманаш а карайирзина хилар. Нохчийн меттан интонацин а, аьзнийн системин а башхаллех кхеташ хилар.

**3-гIа дакъа. Дешан хIоттам а, дошкхолладалар а**

1. Морфема меттан жима а, маьIне а дакъа хиларх кхетар. Дешан лард а, чаккхе а. Орам. Цхьанаораман дешнаш. Орамерчу элпийн хийцадалар. Суффикс. Дешхьалхе.

Схьадовлаза а, схьадевлла а дешнаш. Дошкхолладалларх а, хийцадаларх а болу кхетам. Дошкхолларан а, формакхолларан а морфемаш. Нохчийн меттан дошкхолларан коьрта некъаш. Дошкхолладаларан га (пара) а, дошкхолладаларан зIе а. Морфемни а, дошкхолладаларан а словараш.

2. Нохчийн дешан хIоттаман башхаллех кхеташ хилар. Дешнаш а, дешан форманаш а кхолларехь морфемаша дечу гIуллакхах кхеташ хилар. Дешан морфемаш къастор. Дошкхолларан дакъошка хьаьжжина, дешан мехалла билгалйар. Цхьанаораман дешнаш харжар, къамелехь царах пайдаэцар. Дешнийн зIенаш а, дешнаш кхолларан а коьрта некъаш билгалдар. Тайп-тайпанчу некъашца дешнаш кхолла хаар карадерзор. Нийсаяздарехь дошкхолладаларан а, морфемийн декъехула карадирзиначу хаарех, шардарех пайдаэцар. Тайп-тайпана хьесапаш морфемни а, дошкхолладаларан а дошамашца кхочушдар.

Дешан хIоттамца дешнаш таллар, дошкхалладаларан таллам бар.

**4-гIа дакъа. Лексика а, фразеологи а**

1. Дош – меттан цхьа дакъа. Дешан лексически а, грамматически а маьIна. Къоман культурин маьIнин дакъа шайца долу дешнаш. ЦхьанамаьIнин а, дуккха а маьIнийн а дешнаш, дешан нийса а, тIедеана а маьIна. Синонимаш. Антонимаш. Омонимаш.

Нохчийн меттан лексика, шен схьайаларе хьаьжжина (билггала нохчийн а, тIеэцна а), жигара а, кIезиг пайдаоьцу а (историзмаш, архаизмаш, неологизмаш), цунах пайдаэцаран гуо (юкъара, шуьйра пайдаоьцу дешнаш, диалектизмаш, терминаш, профессионализмаш).

Лексикин стилистически дакъош: книжни, йукъара, къамелан.

Фразеологизмаш, церан билгалонаш а, маьIна а. Аларш, дустарш, кицанаш.

Нохчийн меттан дошамаш. Шинаметтан дошамаш.

2. Дахаран хьелашкахь тIекареш дIакхехьарна оьшучу барамехь лексически а, фразеологически а аларш карадерзор. ТIекаре йаран хьоле а, Iалашоне а хьаьжжина, къамелехь шайн маьIнашца вовшашца даза тарлуш долчу дешнех пайдаэцар. Дешнийн маьIнаш къасторхьама а, синонимаш, антонимаш, фразеологически цхьаьнакхетарш харжархьама а, тайп-тайпанчу дошамашца болх бар.

Дош лексически къастор.

**5-гIа дакъа. Морфологи**

1. Морфологи – грамматикин дакъа. Нохчийн меттан къамелан дакъош. Коьрта къамелан дакъош. Церан грамматически маьIна а, морфологически билгалонаш а, синтаксически гIуллакх а. Нохчийн меттан дожарийн система: маьIна, кепаш, пайдаэцар. Нохчийн меттан къамелан дакъойн хенийн, классни гайтамийн система: маьIна, кепаш, пайдаэцар. ГIуллакхан къамелан дакъош. Церан маьIна, морфологически билгалонаш, синтаксически гIуллакх. ГIуллакхан къамелан дакъойн тайпанаш: маьIна, хIоттам, синтаксически гIуллакх. Айдардешнаш а, азтардаран дешнаш а.

2. Шайн коьртачу билгалонашца тайп**-**тайпана къамелан дакъош довзар. Дош морфологически къастор. Нохчийн литературни меттан норманашца догIуш тайп-тайпанчу къамелан дакъойн дешнийн кепех (форманех) пайдаэцар. Нохчийн а, оьрсийн а меттанийн къамелан дакъойн йукъара а, башха а долчух кхетар.

**6-гIа дакъа. Синтаксис**

1. Синтаксис – грамматикин дакъа. Нохчийн меттан синтаксисан дакъош. Дешнийн цхьаьнакхетар а, цуьнан дIахIоттам а, тайпанаш а. Дешнийн цхьаьнакхетарехь дешнийн уьйр а, тайпанаш а (бартбар, урхалла, тIетовжар). Предложени, цуьнан дIахIоттам а, грамматически маьIна а. Аларан Iалашоне а, эшаре а хьаьжжина, предложенийн тайпанаш. Предложени кечйеш болу гIирсаш: эшар (интонаци), логически тохар, дешнийн къепе. Предложенин грамматически бух. Цхьалхе а, чолхе а предложенеш. Цхьалхе предложени. Предложенин коьрта а, коьртаза а меженаш а, церан хилар а. Цхьалхечу предложенийн тайпанаш: шинахIоттаман а, цхьанахIоттаман а, йаьржина а, йаржаза а, йуьззина а, йуьззина йоцу а, чолхейаьлла а, чолхейалаза а. ЦхьанахIоттаман предложенийн тайпанаш. Чолхейаьлла предложени. Цхьанатайпанчу а, шакъаьстинчу а меженашца а, тIедерзарца а, йукъадалочу дешнашца а, юкъайалочу конструкцешца а йолу предложенеш. Чолхе предложени, цуьнан дIахIоттам а, грамматически бух а. Чолхечу предложенийн тайпанаш: хуттургийн а, хуттургаш йоцу а, чолхе-цхьаьнакхетаран а, чолхе-карара а. Чолхе-цхьаьнакхетаран предложени: дIахIоттам, тайпанаш, вовшехйозаран гIирсаш а, кепаш а. Чолхе-цхьаьнакхеттачу предложенешкарчу цхьалхечу предложенийн маьIнаш. Эшар (интонаци), сацаран хьаьркаш. Чолхе-карара предложенеш: дIахIоттам, тайпанаш. Чолхе-карарчу предложенехь коьртачу а, тIетухучу а предложенийн уьйран гIирс. Эшар (интонаци), сацаран хьаьркаш. Хуттургаш йоцу чолхе предложени, дIахIоттам. Хуттургаш йоцчу чолхечу предложенешкарчу цхьалхечу предложенийн маьIнаш. Эшар (интонаци), сацаран хьаьркаш. Нехан къамел довзийтаран кепаш. Текст синтаксически дакъа санна. Предложенийн а, текстан дакъойн а уьйрийн гIирсаш а, кепаш а.

2. Дешнийн цхьаьнакхетарехь дешнийн уьйран кеп къастор, предложенин грамматически бух билгалбар. Цхьалхечу а, чолхечу а предложенийн тайпанаш билгалдар. Предложени синтаксически къастор. Чолхе-карара предложенеш цхьалхечу а, цхьалхенаш чолхечу а предложенешка йерзор. Текст а, дешнийн цхьаьнакхетар а, предложени а кхолларан норманаш ларйар.

**7-гIа дакъа. Орфографи а, пунктуаци а**

1. Орфографи дешнаш а, церан форманаш а нийсайазйаран раж (система) санна. Орфограммех кхетам балар. Орамера элпаш нийсаяздар. Дешхьалхенаш, суффиксаш, чаккхенаш нийсайазйар. Ъ, Ь нийсаяздар. Цхьаьна а, дефисца а, къаьстина а йаздар. Доккха а, жима а элп йаздар. Дош сехьадаккхар. Орфографически дошамаш а, справочникаш а. Пунктуаци нийсайаздаран бакъонийн раж (система) санна. Пунктограммех кхетам балар. Предложенин чаккхенгахь, цхьалхечу (чолхейаьллачу а, чолхейалазчу а), чолхечу предложенешкахь, ма-дарра къамелехь, цитаташкахь, диалогехь сацаран хьаьркаш.

2. Орфографически а, пунктуационни а хааршца йоьзна само кхиор. Йозанехь орфографически а, пунктуационни а коьрта норманаш ларъяр. Дош орфорграфически къастор. Пунктуационни къастор. Орфографически а, пункуационни а хьесапаш кхочушдеш орфографически дошамех, нийсайаздаран справочникех пайдаэцар.

**III.Культуроведчески хаарш кхиорехь кхачо йен чулацам**

**1-ра дакъа. Къоман оьздангалла маттахь а, къамелехьа**

1. Мотт а, оьздангалла а вовшех йозаелла хилар. Нохчийн мотт – исбаьхьаллин литературин мотт. Маттахь къоман истори а, культура а гайтар. Нохчийн къамелан оьздангалла а, цуьнан башхаллаш а. Россехь дехачу къаьмнийн меттанаша вовшашна бен тIеIаткъам.

2. Халкъан барта кхоллараллин а, исбаьхьаллин литературин а произведенешкахь къоман культурин дакъа шеца долу меттан цхьааллаш билгалйахар, лингвистически дошамийн гIоьнца церан маьIнаш дастар. Матте культурин хиламе санна кхетаме хьажар. Мотт ларар, цуьнга шовкъ кхоллар.

1. **Дешаран-тематикин хьесап**

**10 класс**

|  |  |  |  |
| --- | --- | --- | --- |
| **Дешаран курсан дакъа** | **Сахьтийн барам** | **Талламан белхийн**  **барам (тест)** | **Кхоллараллин белхийн барам** |
| Мотт а, цуьнан коьрта билгалонаш а | 4 | 1 |  |
| Лексикологи | 10 |  | 2 |
| Фонетика а, орфоэпи а | 6 |  |  |
| Морфологи а, орфографи а | 4 | 1 |  |
| Къамелан дакъош | 10 | 1/1 (тест) | 2 |
| Дешаран шарахь 1амийнарг карладаккхар | 1 | 1 |  |
| Дерриг | 35 | 4 | 4 |

**11 класс**

|  |  |  |  |
| --- | --- | --- | --- |
| **Дешаран курсан дакъа** | **Сахьтийн барам** | **Талламан белхийн**  **барам (тест)** | **Кхоллараллин белхийн барам** |
| Синтаксис, пунктуаци, цхьалхе предложени | 4 | 1 | 2 |
| Чолхе предложени | 10 |  |  |
| Хуттургаш йоцу чолхе предложенеш | 6 |  |  |
| Ма-дарра къамел | 4 | 1 |  |
| Пунктуаци | 10 | 1 | 2 |
| Дешаран шарахь 1амийнарг карладаккхар | 1 | 1 (тест) |  |
| Дерриг | 35 | 4 | 4 |

Предмет хьехарехь пайдаоьцу lамат:

«Нохчийн мотт» 10 класс. (орфографи а, пунктуаци а), 10- 11**-**чуй классашна 1амат.

Соьлжа-г1ала -2022ш. Джамалханов З.Д., Овхадов М.Р., Абдулкадырова Р.А.

Сахьтийн барам

|  |  |  |  |
| --- | --- | --- | --- |
| шарахь | 35 | хьалхарчу эхашарахь | 17 |
| кIиранах | 1 | шолгIачу эхашарахь | 18 |

Кхоллараллин белхийн барамаш

|  |  |  |  |
| --- | --- | --- | --- |
| Талламан белхийн барам | | Изложенийн барам | |
|  | | | |
| 160**-**170 дош шарахь | 4 | 400**-**410 дош шарахь | 2 |
| хьалхарчу эхашарахь | 2 | хьалхарчу эхашарахь | 1 |
| шолгIачу эхашарахь | 2 | шолгIачу эхашарахь | 1 |

|  |  |  |  |  |
| --- | --- | --- | --- | --- |
| РогIалла | Чулацам | Сахьт | Хьесапца  хан | Билггал  хан |
| 1 | Мотт а, цуьнан коьрта билгалонаш а,норманаш, маь1на. | 1 | 06.09. |  |
| 2 | Нохчийн меттан суртх1отторан г1ирсаш. | 1 | 13.09. |  |
| 3 | **«Ден дозалла» изложени йазйан кечам бар.** | 1 | 20.09. |  |
| Лексикологи | | | | |
| 4 | **«Ден дозалла» изложени йазйар.** | 1 | 27.09. |  |
| 5 | Нохчийн меттан дешнийн хазна. Омонимаш, синонимаш, антонимаш | 1 | 04.10. |  |
| 6 | Архаизмаш, историзмаш, неологизмаш. | 1 | 11.10. |  |
| 7 | «**Дуьненан ирс» талламан болх йазбар.** | 1 | 18.10. |  |
| 8 | **Г1алаташ т1ехь болх. Нохчийн меттан дешнийн хазна.** | 1 | 25.10. |  |
| 9 | Нохчийн меттан а, т1еэцна а дешнаш. | 1 | 08.11. |  |
| 10 | Литературни меттан лексикан тайпанаш. | 1 | 15.11. |  |
| 11 | Литературни мотт а, диалекташ а, фразеологизмаш | 1 | 22.11. |  |
| 12 | Нохчийн меттан дошамаш, дешан маь1на | 1 | 29.11. |  |
| Фонетика а, орфоэпи а | | | | |
| 13 | Мукъа элпаш а, мукъа аьзнаш а, мукъачу аьзнийн тайпанаш. | 1 | 06.12. |  |
| 14 | **Талламан болх: «Хьасанан ойланаш»** | 1 | 13.12. |  |
| 15 | **Г1алаташ т1ехь болх.**  **Доца шеконан мукъа аьзнаш (а, у, и).** |  | 20.12. |  |
| 16 | Нийсааларан бакъонаш. | 1 | 27.12. |  |
| 17 | Интонацех хаамаш. | 1 | 10.01. |  |
| Морфологи а, орфографи а | | | | |
| 18 | Нохчийн орфографих лаьцна боцца хаамаш. | 1 | 17.01. |  |
| 19 | Доккха элп йаздаран бакъонаш, дешнаш сехьадахаран бакъонаш, дешан х1оттам. | 1 | 24.01. |  |
| 20 | Нохчийн маттахь дошкхолларх кхетам балар, дешнийн форма кхолларан кепаш. | 1 | 31.01. |  |
| 21 | **Изложени: «Г1арг1улийн илли» Кечам бар.** | 1 | 07.02 |  |
| 22 | **Изложени: «Г1арг1улийн илли» Йазйар.** | 1 | 14.02 |  |
| Къамелан дакъош | | | | |
| 23 | Ц1ердешнийн классаш, легарш, церан нийсайаздар,чолхечу а, цхьана дешдекъах лаьттачу а ц1ердешнийн нийсайазйар. | 1 | 21.02. |  |
| 24 | Билгалдешнийн легарш а, церан нийсайаздар а,чолхечу билгалдешнийн нийсайаздар. | 1 | 28.02. |  |
| 25 | Терахьдешнийн кхолладалар, легар, церан нийсайаздар. | 1 | 07.03. |  |
| 26 | Ц1ерметдешнийн легар, церан нийсайаздар. | 1 | 14.03. |  |
| 27 | **Талламан болх «Къамелан дакъош» Тест №1** | 1 | 21.03. |  |
| 28 | **Г1алаташ т1ехь болх.**  Хандешнийн хенийн чаккхенаш нийсайазйар, Хандешнийн спряженеш, церан нийсайазйар. | 1 | 28.03. |  |
| 29 | Куцдош, цуьнан тайпанаш, церан нийсайаздар. | 1 | 11.04. |  |
| 30 | Дешт1аьхье, цуьнан нийсайазйар. | 1 | 18.04. |  |
| 31 | **Талламан болх: «Дахаран кхоларш»** | 1 | 25.04. |  |
| 32 | **Г1алаташ т1ехь болх.**  Хуттургаш, церан тайпанаш, церан нийсайазйар. | 1 | 02.05. |  |
| 33 | Дакъалгаш, церан тайпанаш, церан нийсайазйар. | 1 | 16.05. |  |
| 34 | Айдардешнаш, церан маь1на, нийсайаздар. | 1 | 23.05. |  |
| 35 | 1амийнарг карладаккхар | 1 | 0 30.05. |  |

|  |
| --- |
|  |

Предмет хьехарехь пайдаоьцу lамат:

«Нохчийн мотт» 11класс. (орфографи а, пунктуаци а), 10, 11**-**чуй классашна 1амат.

Соьлжа-г1ала 2022

Джамалханов З.Д., Овхадов М.Р., Абдулкадырова Р.А.

Сахьтийн барам

|  |  |  |  |
| --- | --- | --- | --- |
| шарахь | 35 | хьалхарчу эхашарахь | 18 |
| кIиранах | 1 | шолгIачу эхашарахь | 17 |

Кхоллараллин белхийн барамаш

|  |  |  |  |
| --- | --- | --- | --- |
| Талламан белхийн барам | | Изложенийн барам | |
|  | | | |
| 160**-**170 дош шарахь | 4 | 400**-**410 дош шарахь | 2 |
| хьалхарчу эхашарахь | 2 | хьалхарчу эхашарахь | 1 |
| шолгIачу эхашарахь | 2 | шолгIачу эхашарахь | 1 |

|  |  |  |  |  |
| --- | --- | --- | --- | --- |
| РогIалла | Чулацам | Сахьт | Хьесапца  хан | Билггал  хан |
|  | | | | |
| Синтаксис, пунктуаци, цхьалхе предложени | | | | |
| 1 | Дийцаран, хаттаран, айдаран, т1едожоран предложенеш. Предложенехь дешнийн уьйр. | 1 | 04.09. |  |
| 3 | Предложенехь дешнийн уьйр т1еч1аг1йар. | 1 | 11.09. |  |
| 4 | **«Бабин беркате т1орказ» изложени йазйан кечам бар.** | 1 | 18.09. |  |
| 5 | **«Бабин беркате т1орказ» изложени йазйар. Подлежащиний, сказуеминий йуккъехь тире.** Цхьалхечу предложенийн кепаш. | 1 | 25.09. |  |
| 6 | **. Подлежащиний, сказуеминий йуккъехь тире.** Цхьалхечу предложенийн кепаш | 1 | 02.10. |  |
| 7 | **Талламан болх: « Микин дахар».** | 1 | 09.10. |  |
| 8 | **Г1алаташ т1ехь болх.**  Предложенин цхьанатайпанара меженаш. Цхьанатайпанара а, цхьанатайпанара боцу а къастамаш. | 1 | 16.10. |  |
| 9 | Предложенин шакъаьстина меженаш. Шакъаьстина йуххедиллар, цуьнан нийсайаздар. Латтаман дурс, цуьнан нийсайаздар. | 1 | 23.10. |  |
| 10 | Йукъадало дешнаш, предложенеш. Т1едерзар, цуьнан нийсайаздар. Йукъадало дешнаш, предложенеш, т1едерзар нийсайаздар . | 1 | 06.11. |  |
| Чолхе предложени | | | | |
| 11 | Чолхе**-**цхьаьнакхеттачу предложенехь хуттургаш, сацаран хьаьркаш. | 1 | 3 13.11. |  |
| 12 | Чолхе**-**карарчу предложенех кхетам. | 1 | 20.11. |  |
| 13 | Чолхе**-**карарчу предложенехь карара хуттургаш. | 1 | 27.11. |  |
| 14 | **«Борз» талламан болх йазбар.** | 1 | 04.12. |  |
| 15 | **Г1алаташ т1ехь болх бар.** Чолхе**-**карарчу предложенехь хуттурган дешнаш. | 1 | 11.12. |  |
| 16 | Т1етухучу предложенийн грамматически билгалонаш. Т1етухучу предлженийн кепаш, церан схемаш. | 1 | 12.12. |  |
| 17 | Т1етуху предложени а, цуьнан карчам а. | 1 | 25.12. |  |
| Хуттургаш йоцу чолхе предложенеш | | | | |
| 18 | Хуттургаш йоцчу чолхечу предложенешкахь ц1оьмалг. | 1 | 15.01. |  |
| 19 | Хуттургаш йоцчу чолхечу предложенешкахь ц1оьмалгаца т1адам. | 1 | 22.01. |  |
| 20 | Хуттургаш йоцчу чолхечу предложенешкахь шит1адам. | 1 | 29.01. |  |
| 21 | Хуттургаш йоцчу чолхечу предложенешкахь тире. | 1 | 05.02. |  |
| Ма**-**дарра а, лач а къамел | | | | |
| 22 | Ма**-**дарра а, лач а къамел. Ма**-**дарра къамел лач къамеле дерзор. | 1 | 12.02.. |  |
| 23 | Ма**-**даррачу къамелехь сацаран хьаьркаш. | 1 | 19.02. |  |
| **24** | **Талламан болх. Тест №1** | 1 | 26.02. |  |
| 25 | **Г1алаташ т1ехь болх бар.** Цитаташ а, цаьргахь сацаран хьаьркаш а. | 1 | 05.03. |  |
| Пунктуаци | | | | |
| 26 | Йозанехь сацаран хьаьркаш х1итторан бакъонаш. Т1адам. Хаттаран хьаьрк. Айдаран хьаьрк. | 1 | 12.03. |  |
| 27 | Йозанехь сацаран хьаьркаш х1итторан бакъонаш. Дукхат1адамаш. | 1 | 19.03. |  |
| 28 | **«Дохкояла, нана» изложени йазйан кечам бар.** | 1 | 26.03. |  |
| 29 | **«Дохкояла, нана» изложени йазйар.** | 1 | 09.04. |  |
| 30 | Йозанехь сацаран хьаьркаш х1итторан бакъонаш. Ц1оьмалг. Ц1оьмалгаца т1адам. | 1 | 16.04. |  |
| 31 | **Талламан болх «Бохам» йазбар.** | 1 | 0 23.04. |  |
| 32 | **Г1алаташ т1ехь болх. Йозанехь сацаран хьаьркаш х1итторан бакъонаш. Шит1адам. Тире.** | 1 | 30.04. |  |
| 33 | Г1алаташ т1ехь болх бар. Йозанехь сацаран хьаьркаш х1итторан бакъонаш. Къовларш. Маь1алгаш. | 1 | 07.05. |  |
| 34 | Йозанехь сацаран хьаьркаш х1итторан бакъонаш. Къовларш. Маь1алгаш. |  | 14.05. |  |
| 35 | Дешаран шарахь 1амийнарг карладаккхар. | 1 | 21.05. |  |

